Dikwalo di kgothaletsa basha gore ba gopole Mmopi wa bone. (Moreri 12:1) Baalogi ba ba tlhagafetseng ba Sekolo sa Thapiso sa Bodiredi ke dikai tse di molemo mo basheng ba Bakeresete. Fa baalogi bangwe ba babedi ba sena go goroga kwa phuthegong nngwe ya kwa United States, nako e bakaulengwe ba e berekang mo tshimong e ne ya oketsega go menagane gabedi. Mo godimo ga moo, palo ya babulatsela ba ka metlha kana baboledi ba nako e e tletseng ba Bogosi e ne ya oketsega go tswa go ba le 2 mme ba nna 11. Seno ke se se diregang mo diphuthegong di le dintsi tse di nang le baalogi bano. Tiro e e ntsi. Mosetsana mongwe yo o bidiwang Julie a re: “Batho ba go tsenya mo kgatelelong e e seng kana ka sepe ka gonne ba nna ba go bolelela gore go na le dilo tse o tlhokang go di dira botoka, tse o tlhokang go berekela mo go tsone le tse o tshwanetseng go di fitlhelela gore o kgone go atlega mo botshelong.”